ประกาศเจ้าพนักงานจราจรทางบกจังหวัดภูเก็ต ฉบับที่ 3/2551 เรื่อง จัดระบบการจราจรบริเวณสี่แยกมหาวิทยาลัยราชภัฏภูเก็ต ตำบลรัษฎา อำเภอเมืองภูเก็ต จังหวัดภูเก็ต

ประกาศเจ้าพนักงานจราจรทางบกจังหวัดภูเก็ต
ประกาศเจ้าพนักงานจราจรทางบกจังหวัดภูเก็ต
ฉบับที่
๓/๒๕๕๑
เรื่อง
จัดระบบการจราจรบริเวณสี่แยกมหาวิทยาลัยราชภัฏภูเก็ต
ตำบลรัษฎา
อำเภอเมืองภูเก็ต จังหวัดภูเก็ต[๑]
 

ตามประกาศเจ้าพนักงานจราจรทางบกจังหวัดภูเก็ต
ฉบับที่ ๑/๒๕๕๑ เรื่อง จัดระบบการจราจรบริเวณสี่แยกมหาวิทยาลัยราชภัฏภูเก็ต
ลงวันที่ ๗ กุมภาพันธ์ พุทธศักราช ๒๕๕๑
โดยให้ผู้ขับขี่ยานพาหนะถือปฏิบัติตามประกาศฉบับดังกล่าว นับตั้งแต่วันที่ ๑
มีนาคม ๒๕๕๑ ถึงวันที่ ๓๑ พฤษภาคม ๒๕๕๑ นั้น และจากการประชุม
เรื่องการจัดการจราจรบริเวณสี่แยกมหาวิทยาลัยราชภัฏภูเก็ต ครั้งที่ ๒/๒๕๕๑
เมื่อวันที่ ๒๒ พฤษภาคม ๒๕๕๑ เวลา ๑๓.๓๐ นาฬิกา ณ ห้องประชุมเทศบาลตำบลรัษฎา
มติที่ประชุมเห็นชอบให้จัดระบบการจราจรเดินรถทางเดียว
จากสี่แยกถนนเทพกระษัตรีถึงสามแยกประตูหลังมหาวิทยาลัยราชภัฏภูเก็ต ต่อไปอีก

ฉะนั้น เพื่อแก้ปัญหาการจราจรดังกล่าว ให้เป็นไปด้วยความเรียบร้อย
มีความคล่องตัวและเพื่อให้ประชาชนผู้ใช้รถใช้ถนนเกิดความสะดวกและปลอดภัย
เจ้าพนักงานจราจรทางบกจังหวัดภูเก็ตจึงอาศัยอำนาจตามความในมาตรา ๑๓๙
แห่งพระราชบัญญัติจราจรทางบก พุทธศักราช ๒๕๒๒ จัดระบบการจราจรบริเวณถนนสายมหาวิทยาลัยราชภัฏภูเก็ต
ดังนี้

ข้อที่ ๑ กำหนดให้เดินรถทางเดียวบนถนนสายมหาวิทยาลัยราชภัฏภูเก็ต
จากสี่แยกถนนเทพกระษัตรีถึงสามแยกประตูหลังมหาวิทยาลัยราชภัฏภูเก็ต

ข้อที่ ๒ รถทุกชนิดบนถนนเทพกระษัตรีสามารถเลี้ยวซ้าย
เลี้ยวขวาเข้าถนนสายมหาวิทยาลัยราชภัฏภูเก็ต ตามจังหวะสัญญาณไฟจราจรได้

ข้อที่ ๓ รถทุกชนิดที่ออกจากมหาวิทยาลัยราชภัฏภูเก็ตด้านประตูหน้า
ห้ามตรงไปยังสี่แยกถนนเทพกระษัตรี
ให้เลี้ยวขวาไปตามถนนสายเลียบริมรั้วมหาวิทยาลัยราชภัฏภูเก็ต

ข้อที่ ๔ รถทุกชนิดบนถนนสายสามกอง-มหาวิทยาลัยราชภัฏภูเก็ต
ห้ามเลี้ยวขวาเข้าถนนสายเลียบริมรั้วมหาวิทยาลัยราชภัฏภูเก็ต
ให้ตรงไปเข้ามหาวิทยาลัยราชภัฏภูเก็ตได้

ข้อที่ ๕ รถทุกชนิดที่ออกจากมหาวิทยาลัยราชภัฏภูเก็ตด้านประตูหลัง
ห้ามเลี้ยวซ้ายเข้าถนนสายเลียบริมรั้วมหาวิทยาลัยราชภัฏภูเก็ต
ให้ตรงไปตามถนนสายมหาวิทยาลัยราชภัฏภูเก็ต  สามกองได้

ทั้งนี้ ให้ผู้ขับขี่ยานพาหนะถือปฏิบัติตามประกาศฉบับนี้โดยเคร่งครัด
นับตั้งแต่วันที่ ๑ ตุลาคม ๒๕๕๑ เป็นต้นไป
ประกาศฉบับใดที่มีข้อความขัดแย้งกับประกาศฉบับนี้ให้ยกเลิกและให้ถือปฏิบัติตามประกาศฉบับนี้แทน


ประกาศ
ณ วันที่ ๑ กันยายน พ.ศ. ๒๕๕๑
พลตำรวจตรี
อภิรักษ์ หงษ์ทอง
เจ้าพนักงานจราจรทางบกจังหวัดภูเก็ต









วัชศักดิ์/ผู้จัดทำ
๒๒
ตุลาคม ๒๕๕๑

[๑] ราชกิจจานุเบกษา
เล่ม ๑๒๕/ตอนพิเศษ ๑๖๗ ง/หน้า ๒๘/๒๐ ตุลาคม ๒๕๕๑